डिडक्टिंग सिस्टम जल्द होगा शुरू, मिलेगी राहत
बीएसपी में एसपी-3 के कर्मी डस्ट की परेशानियों को जानने के लिए जीएम अन्य अफसरों के साथ मौके पर पहुंचे। उन्होंने एसपी 3 के अन्य हिस्सों के साथ ही हैमर क्रशर व मशीन 2 के कर्मियों से मिले, जहां धूल की समस्या सबसे अधिक है। कर्मियों की परेशानी जानने के बाद अफसरों ने आश्वासन दिया कि बंद डिडक्टिंग सिस्टम को जल्द ही शुरू कराया जाएगा।
इसके पूर्व 9.30 बजे विभाग के कर्मी संयुक्त यूनियन के बैनर तले हैमर क्रशर के सामने एकत्रित हुए। कर्मियों की मौजूदगी में सीटू के आयरन ज़ोन सचिव अली अकबर ने डीजीएम पर्सनल डीपी सत्पथी से फोन पर चर्चा कर उन्हें समस्या से अवगत करवाया और उच्च अधिकारियों को मौके पर आकर समस्या की गंभीरता को समझने को कहा। जिसके बाद जीएम सिंटरिंग प्लांट बालासुब्रमनी, एचओडी एसपी 3 एस भट्टाचार्य, अमूल्य प्रियदर्शी व अन्य मौके पर पहुंच गए। एसपी 3 के कर्मियों का कहना था कि यहां पीने का पानी ठीक से नहीं मिल रहा है, ना ही शौचालयों की उचित व्यवस्था की गई है। विदित हो की शनिवार को सीटू एसपी 3 की विभागीय समिति ने डस्ट एवम अन्य मुद्दों पर विभागीय स्तर पर चर्चा नहीं होने के कारण एस पी 3 के कर्मियों की बैठक बुलाई थी जिसमे सर्व सम्मति से यह निर्णय लिया गया की उच्च प्रबंधन को समस्या से अवगत करवाया जाएगा।
डस्ट बेहद नुकसानदेह
कर्मियों का आरोप है कि प्रबंधन उनकी मूलभूत सुविधाओं का ध्यान नहीं रख रहा है। बावजूद कर्मी अच्छा उत्पादन कर रहे हैं। ऐसे में प्रबंधन को चाहिए कि विभाग में कम से कम अच्छा वातावरण रखे। हैमर क्रशर, मशीन 2 और प्रोडक्ट लाइन में इतनी डस्ट है जो सेहत के लिए हानिकारक होने के साथ साथ स्पष्ट दिखाई नहीं देने के कारण असुरक्षित भी है।
तो यह स्थिति नहीं बनती
आयरन ज़ोन सचिव अली अकबर ने कहा की यदि विभागीय स्तर पर सुरक्षा, डीपीसी और अन्य मुद्दों पर चर्चा होती तो इस प्रकार की स्थिति निर्मित नहीं होती। सीटू की विभागीय समिति से उप संयोजक एमएम पांडेय, संतोष महतो, राजीव लोचन, जी रवींद्र, यशवंत चंद्राकर, दत्ता चौधरी आदि मौजूद रहे।
धूल के बीच काम कर रहे कर्मियों की परेशानी पर जीएम ने दिया आश्वासन।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva